เทศบาลนครอุดรธานี

เทศบาลนครอุดรธานี เป็นเทศบาลนครแห่งหนึ่งในอำเภอเมืองอุดรธานี จังหวัดอุดรธานี เป็นเมืองศูนย์กลางหน่วยงานราชการภูมิภาค การค้า การพาณิชย์ การขนส่งทางบก และอากาศ และอุตสาหกรรมของจังหวัดอุดรธานี รวมทั้งเป็นเมืองศูนย์กลางของภาคตะวันออกเฉียงเหนือตอนบน มีพื้นที่ 47.70 ตารางกิโลเมตร ครอบคลุมตำบลหมากแข้งทั้งตำบล มีประชากรใน พ.ศ. 2561 จำนวน 130,457 คน

**ประวัติ**
พื้นที่เมืองอุดรธานีในปัจจุบันเดิมคือบ้านเดื่อหมากแข้ง ซึ่งเป็นที่ตั้งของศูนย์กลางบัญชาการของมณฑลลาวพวนหรือมณฑลอุดรในอดีต
พื้นที่เมืองอุดรธานีได้รับการจัดตั้งเป็น เทศบาลเมืองอุดรธานี ตามพระราชกฤษฎีกาจัดตั้งเทศบาลเมืองอุดรธานี จังหวัดอุดรธานี พ.ศ. 2479 เมื่อวันที่ 14 มีนาคม พ.ศ. 2479 มีพื้นที่ 5.60 ตารางกิโลเมตร ขยายเขตครั้งที่ 1 เมื่อวันที่ 12 ธันวาคม พ.ศ. 2495 มีพื้นที่ 8.30 ตารางกิโลเมตร ครั้งที่ 2 เมื่อวันที่ 30 ธันวาคม พ.ศ. 2536 มีพื้นที่ 47.70 ตารางกิโลเมตร และได้รับการยกฐานะเป็นเทศบาลนครอุดรธานี ตามพระราชกฤษฎีกาจัดตั้งเทศบาลนครอุดรธานี พ.ศ. 2538 เมื่อวันที่ 25 กันยายน พ.ศ. 2538

**ภูมิศาสตร์**

**ที่ตั้งและอาณาเขต**
เทศบาลนครอุดรธานี ตั้งอยู่ในเขตของอำเภอเมืองอุดรธานี ครอบคลุมพื้นที่ 47.70 ตารางกิโลเมตร อยู่ห่างจากกรุงเทพมหานครประมาณ 562 กิโลเมตร ตามเส้นทางหลวงแผ่นดินหมายเลข 2 ตัดผ่าน สภาพพื้นที่ภายในตัวเมืองเป็นแอ่ง ลาดจากทิศใต้ไปทิศเหนือ มีทางน้ำธรรมชาติที่สำคัญ 2 สาย คือ ห้วยหมากแข้งและห้วยมั่ง ห้วยทั้งสองนี้เป็นเส้นทางระบายน้ำธรรมชาติออกจากตัวเมือง นอกจากนี้ในเทศบาลนครอุดรธานี ยังมีแหล่งน้ำขนาดใหญ่ 2 แห่ง สำหรับใช้ในการผลิตน้ำประปา และเป็นแหล่งน้ำสำรองน้ำใช้ คือ หนองประจักษ์ศิลปาคม และหนองสิม 
เทศบาลนครอุดรธานี มีอาณาเขตติดต่อกับพื้นที่ใกล้เคียง ดังนี้- ทิศเหนือ ติดต่อกับ เทศบาลเมืองหนองสำโรง และเทศบาลตำบลหนองบัว- ทิศตะวันออก ติดต่อกับ เทศบาลตำบลหนองบัว- ทิศใต้ ติดต่อกับ เทศบาลตำบลบ้านจั่น และองค์การบริหารส่วนตำบลบ้านจั่น- ทิศตะวันตก ติดต่อกับ เทศบาลเมืองหนองสำโรง

**ภูมิอากาศ**
ลักษณะภูมิอากาศของเทศบาลนครอุดรธานี ขึ้นอยู่กับอิทธิพลของลมมรสุมที่พัดประจำฤดูกาล 2 ชนิด คือ ลมมรสุมตะวันออกเฉียงเหนือ ซึ่งพัดพามวลอากาศแห้งและเย็นจากทะเลมหาสมุทรมาปกคลุมประเทศไทยในช่วงฤดูฝน ทำให้มีฝนตกทั่วไป

**เขตการปกครอง**
เทศบาลนครอุดรธานีมีเนื้อที่ 47.70 ตารางกิโลเมตร มีเขตเทศบาลครอบคลุมพื้นที่ 1 ตำบลของอำเภอเมืองอุดรธานี ได้แก่ ตำบลหมากแข้ง ประกอบด้วย 105 ชุมชน ดังนี้

**ทำเนียบนายกเทศมนตรี**

**สถานศึกษา**
 สถาบันอุดมศึกษา- สถาบันของรัฐ ได้แก่ มหาวิทยาลัยราชภัฏอุดรธานี, สถาบันการพลศึกษา วิทยาเขตอุดรธานี
 สถาบันอาชีวศึกษา - สถาบันของรัฐ ได้แก่ วิทยาลัยอาชีวศึกษาอุดรธานี, วิทยาลัยเทคนิคอุดรธานี และวิทยาลัยสารพัดช่างอุดรธานี- สถาบันของเอกชน ได้แก่ โรงเรียนโปลีเทคนิคอุดรธานี
 โรงเรียนสังกัดเทศบาลนครอุดรธานี- โรงเรียนเทศบาล 1 โพศรี- โรงเรียนเทศบาล 2 มุขมนตรี- โรงเรียนเทศบาล 3 บ้านเหล่า- โรงเรียนเทศบาล 4 วัดโพธิวราราม- โรงเรียนเทศบาล 5 สีหรักษ์วิทยา
*โรงเรียนมัธยมเทศบาล 6 นครอุดรธานี- โรงเรียนเทศบาล 7 รถไฟสงเคราะห์- โรงเรียนเทศบาล 8 ไทยรัฐวิทยา 72- โรงเรียนเทศบาล 9 มณเฑียรทองอนุสรณ์- โรงเรียนเทศบาล 10 อนุบาลหนูดี- โรงเรียนเทศบาล 11 หนองหิน- โรงเรียนเทศบาล 12 บ้านช้าง
 โรงเรียนมัธยม สพม.- โรงเรียนอุดรพิทยานุกูล- โรงเรียนสตรีราชินูทิศ- โรงเรียนอุดรพิชัยรักษ์พิทยา
 โรงเรียนประถม สพป.- โรงเรียนบ้านหมากแข้ง- โรงเรียนอนุบาลอุดรธานี
 โรงเรียนเอกชน- โรงเรียนอุดรคริสเตียนวิทยา- โรงเรียนอุดรคริสเตียนศึกษา- โรงเรียนมารีพิทักษ์- โรงเรียนอุดรวิทยา- โรงเรียนเซนต์เมรี่- โรงเรียนดอนบอสโกวิทยา

**สาธารณสุข**
สถานพยาบาลของรัฐ- โรงพยาบาลศูนย์อุดรธานี- โรงพยาบาลค่ายประจักษ์ศิลปาคม- โรงพยาบาลกองบิน23
สถานพยาบาลของเทศบาล- โรงพยาบาลเทศบาลนครอุดรธานี (โรงพยาบาลขององค์กรปกครองส่วนท้องถิ่น แห่งแรกของภาคตะวันออกเฉียงเหนือ)
สถานพยาบาลเอกชน- โรงพยาบาลเอกอุดร - โรงพยาบาลนอร์ทอีสเทิร์น-วัฒนา- โรงพยาบาลกรุงเทพอุดร
สถานพยาบาลสำหรับสัตว์- โรงพยาบาลสัตว์ มหาวิทยาลัยราชภัฏอุดรธานี- โรงพยาบาลสัตว์อุดร- โรงพยาบาลสัตว์บำรุงรักษ์- โรงพยาบาลสัตว์เอ็ม.ซี.- โรงพยาบาลสัตว์ศรีนคร- โรงพยาบาลสัตว์เวชพงษ์- โรงพยาบาลสัตว์ปิยะมิตร

**เศรษฐกิจ**
ผลิตภัณฑ์มวลรวม (จีดีพี) ของจังหวัดอุดรธานี พ.ศ. 2557 อยู่ที่ 94,000 บาท เป็นอันดับ 3 ของภาคอีสาน รองจากจังหวัดนครราชสีมาและจังหวัดขอนแก่น และเป็นอันดับ 25 ของประเทศ ประชาชนมีรายได้เฉลี่ยต่อคนต่อปี 75,000 บาท สูงกว่าภาคอีสานเฉลี่ยที่ 48,000 ต่อคนต่อปี โดยจีดีพีมีแนวโน้มเพิ่มขึ้นต่อเนื่องจากการขยายตัวของการค้า การลงทุน การผลิต และการบริการ
โครงสร้างเศรษฐกิจสำคัญของอุดรธานี คือ การค้าปลีก-ส่ง, เกษตรกรรม, การบริการ, อสังหาริมทรัพย์ และอุตสาหกรรม โดยมีนิคมอุตสาหกรรมอันดับที่ 56 ของประเทศ และมีสนามบินศักยภาพสูง มีเที่ยวบินขึ้นลงรับส่งผู้โดยสารมากที่สุดในภาคอีสาน ถือว่าเป็นฐานการคมนาคมขนส่งออกทางอากาศ เชื่อมโยงไปสู่กลุ่มประเทศอินโดจีนและเป็นจุดแรกในการกระจายสินค้าไปยังภูมิภาคใกล้เคียงและประเทศในอนุภาคลุ่มแม่น้ำโขง เป็นศูนย์กลางของการเงินและการค้ากับประเทศลาว ประเทศจีน และประเทศเวียดนาม

**ย่านการค้าที่สำคัญ**
 ย่านถนนทองใหญ่–ถนนประจักษ์ศิลปาคม เป็นจุดบรรจบของถนนสำคัญสองสาย และยังเป็นศูนย์กลางการคมนาคมสำคัญของจังหวัดอุดรธานี เนื่องจากเป็นที่ตั้งของสถานีขนส่งผู้โดยสารอุดรธานีแห่งที่ 1 และสถานีรถไฟอุดรธานี ซึ่งเป็นย่านการค้าที่สำคัญ มีห้างสรรพสินค้า ร้านค้า ร้านอาหาร หลายประเภทอยู่ด้วยกัน และยังเป็นจุดนัดพบปะสังสรรค์ของชาวอุดร ซึ่งมีห้างสรรพสินค้าจำนวนมากตั้งอยู่- ย่านถนนนิตโย หรือ ถนนโพศรี ทางหลวงหมายเลข 22 หรือถนนนิตโย เป็นถนนที่เป็นเส้นทางหลักเชื่อมต่อกับจังหวัดสกลนคร แต่ช่วงที่อยู่ในเขตตัวเมืองอุดรธานี จะเรียกว่า ถนนโพศรี และเชื่อมต่อกับย่านธุรกิจที่สำคัญอีกหลายย่าน จึงเป็นถนนที่มีห้างสรรพสินค้า โรงแรม ร้านค้าต่าง ๆ รวมทั้งตลาดขนาดใหญ่ตั้งอยู่- ย่านวงเวียนห้าแยกน้ำพุ ห้าแยกน้ำพุ เป็นจุดบรรจบของถนนสายสำคัญของจังหวัดอุดรธานี ซึ่งได้รับการวางผังเมืองไว้เป็นอย่างดีตั้งแต่อดีต และเป็นสัญลักษณ์สำคัญอีกอย่างหนึ่งที่อยู่คู่เมืองอุดรธานี นับตั้งแต่เมื่อเริ่มมีการก่อตั้งเมืองอุดรธานีขึ้นมา ทำให้บริเวณห้าแยกน้ำพุเป็นย่านกานค้าเก่าแก่ที่มีร้านค้าต่าง ๆ มากมายรวมอยู่ในย่านนี้ นอกจากนี้ยังเป็นย่านธุกิจค้าส่งเสื้อผ้าที่สำคัญของภาคตะวันออกเฉียงเหนือตอนบน
ย่านวงเวียนหอนาฬิกาหรือสี่แยกคอกวัว- ย่านวงเวียนหอนาฬิกา วงเวียนหอนาฬิกาหรือสี่แยกคอกวัว เป็นหนึ่งในวงเวียนสำคัญของเมืองอุดรธานี ซึ่งเป็นจุดตัดของถนนอุดรดุษฎีและถนนประจักษ์ศิลปาคม เป็นย่านการค้าสำคัญของเมืองอุดรธานีมาตั้งแต่อดีตที่เชื่อมไปยังย่านอื่น ๆ ของตัวเมือง- ย่านถนนมิตรภาพ (ถนนเลี่ยงเมืองช่วงอุดรธานี–หนองคาย) เป็นย่านธุรกิจแห่งใหม่ที่เกิดจากการขยายตัวของเมืองไปยังชานเมือง เป็นเส้นทางสำคัญที่เชื่อมต่อไปยังจังหวัดข้างเคียง และประเทศเพื่อนบ้าน ทำให้มีห้างสรรพสินค้าและร้านค้ามากมายเกิดขึ้น โดยเฉพาะกลุ่มวัสดุก่อสร้างและเครื่องเรือน และค้าส่ง ค้าปลีกสินค้าแฟชั่น- ย่านถนนมิตรภาพ (ถนนเลี่ยงเมืองช่วงอุดรธานี–ขอนแก่น) เป็นย่านธุรกิจแห่งใหม่ที่เกิดจากการขยายตัวของเมืองไปยังชานเมือง เป็นเส้นทางสำคัญที่เชื่อมต่อไปยังจังหวัดข้างเคียง- ย่านถนนบุญยาหาร (ถนนเลี่ยงเมืองช่วงอุดรธานี–หนองบัวลำภู) เป็นย่านธุรกิจแห่งใหม่ ที่เกิดจากการขยายตัวของตัวเมืองไปยังชานเมือง ซึ่งมีหมู่บ้านจัดสรรจำนวนมากตั้งอยู่ เป็นเส้นทางที่เชื่อมต่อไปยังสนามบินนานาชาติอุดรธานีซึ่งเป็นศูนย์กลางการบินของภาคตะวันออกเฉียงเหนือ นอกจากนี้ ถนนสายนี้ยังเป็นที่ตั้งของสถานีขนส่งผู้โดยสารอุดรธานีแห่งที่สอง ตลอดจนสามารถเชื่อมต่อไปยังจังหวัดหนองบัวลำภูและจังหวัดเลย ทำให้มีห้างค้าปลีกค้าส่งจำนวนมากตั้งอยู่

**การขนส่ง**
เทศบาลนครอุดรธานีมีเส้นทางคมนาคมทั้งทางบกและทางอากาศที่สามารถเดินทางได้สะดวก ทั้งในรูปแบบของการเดินทางของประชาชนและการขนส่งสินค้า
สถานีขนส่งผู้โดยสารอุดรธานีแห่งที 1 สังกัด เทศบาลนครอุดรธานี

**ทางราง**
ไฟล์:Udon Thani Railway Station, Thailand.jpg|thumbnail|สถานีรถไฟอุดรธานี ศูนย์กลางการขนส่งระบบรางในภาคอีสานตอนบน
สถานีรถไฟอุดรธานี ตั้งอยู่ที่ถนนทองใหญ่ สำหรับทางรถไฟมีหลายขบวนด้วยกันและมีปลายทางที่จังหวัดอุดรธานีโดยตรง และขบวนรถที่ผ่านต่อไปยังจังหวัดหนองคายและนครหลวงเวียงจันทน์ให้บริการทุกวัน อาทิเช่น สายกรุงเทพ–หนองคาย, กรุงเทพ–อุดรธานี, กรุงเทพ–เวียงจันทน์, อุดรธานี–เวียงจันทน์, นครราชสีมา–หนองคาย, นครราชสีมา–อุดรธานี และในช่วงเทศกาลอย่างสงกรานต์และปีใหม่ จะมีการเปิดเดินรถสายกรุงเทพ–อุดรธานี เพิ่มเติม

**ทางถนน**
รถสองแถวสีเขียวในนครอุดรธานี
ทางหลวงแผ่นดินที่ผ่านภายในเขตเทศบาลและบริเวณรอบนอกเขตเทศบาล มีดังนี้- 2 ทางหลวงแผ่นดินหมายเลข 2 หรือ ถนนมิตรภาพ เป็นเส้นทางจากกรุงเทพมหานคร ผ่านจังหวัดในภาคตะวันออกเฉียงเหนือ ได้แก่ จังหวัดนครราชสีมา, จังหวัดขอนแก่น, จังหวัดอุดรธานี และสิ้นสุดที่จังหวัดหนองคาย ระยะทางถึงจังหวัดอุดรธานีประมาณ 564 กิโลเมตร โดยตัดผ่านใจกลางเทศบาลนครอุดรธานี ในชื่อถนนทหาร และถนนอุดรดุษฎี- 22 ทางหลวงแผ่นดินหมายเลข 22 หรือ ถนนนิตโย เชื่อมระหว่างจังหวัดอุดรธานี–จังหวัดสกลนคร โดยสิ้นสุดที่จังหวัดนครพนม  มีระยะทางประมาณ 230 กิโลเมตร โดยเริ่มต้นจากใจกลางเทศบาลนครอุดรธานีในชื่อถนนโพศรี- 210 ทางหลวงแผ่นดินหมายเลข 210 เชื่อมระหว่างจังหวัดอุดรธานี–จังหวัดเลย โดยแยกไปสิ้นสุดที่อำเภอวังสะพุง จังหวัดเลย มีระยะทางประมาณ 150 กิโลเมตร โดยมีถนนเชื่อมจากเขตเทศบาลนครอุดรธานีไปยังทางหลวงเส้นนี้- 216 ทางหลวงแผ่นดินหมายเลข 216 (ถนนวงแหวนรอบเมืองอุดรธานี)- 2263 ทางหลวงแผ่นดินหมายเลข 2263 (อุดรธานี–หนองแวง)- 2410 ทางหลวงแผ่นดินหมายเลข 2410 (บ้านเหล่า–ดอนกลอย)
สถานีขนส่งผู้โดยสารในเทศบาลนครอุดรธานี มี 1 แห่ง ได้แก่- สถานีขนส่งผู้โดยสารจังหวัดอุดรธานี แห่งที่ 1 ตั้งอยู่ที่ถนนสายอุทิศ ตำบลหมากแข้ง อำเภอเมืองอุดรธานี จังหวัดอุดรธานี
สถานีขนส่งผู้โดยสารนอกเขตเทศบาลนครอุดรธานีในเทศบาลเมืองหนองสำโรง มี 1 แห่ง ได้แก่- สถานีขนส่งผู้โดยสารจังหวัดอุดรธานี แห่งที่ 2 ตั้งอยู่ที่ถนนเลี่ยงเมือง ตำบลบ้านเลื่อม อำเภอเมืองอุดรธานี จังหวัดอุดรธานี

**ทางอากาศ**
ไฟล์:Udon Thani International Airport buildings seen from taxiway.JPG|thumbnail|ท่าอากาศยานนานาชาติอุดรธานี ท่าอากาศยานประจำจังหวัดอุดรธานี
ท่าอากาศยานนานาชาติอุดรธานี เป็นท่าอากาศยานประจำจังหวัดอุดรธานี มีสายการบินที่ให้บริการ ได้แก่ การบินไทยสมายล์, นกแอร์, ไทยแอร์เอเชีย, ไทยไลออนแอร์, บางกอกแอร์เวย์

**สถานที่สำคัญ**
สวนสาธารณะหนองประจักษ์
สวนสาธารณะ- สวนสาธารณะหนองประจักษ์ศิลปาคม  เป็นหนองน้ำขนาดใหญ่ มีมาตั้งแต่ก่อนตั้งเมืองอุดรธานี เดิมเรียกว่า หนองนาเกลือ ตั้งอยู่ทางทิศตะวันตกของตัวเมือง เพื่อเป็นเกียรติประวัติแก่พลตรีพระเจ้าบรมวงศ์เธอ พระองค์เจ้าทองกองก้อนใหญ่ กรมหลวงประจักษ์ศิลปาคม ผู้ทรงก่อตั้งเมืองอุดรธานี ในปี พ.ศ. 2530 เทศบาลเมืองอุดรธานีได้ทำการปรับปรุงหนองประจักษ์ขึ้นใหม่ เพื่อถวายเป็นราชสักการะแด่พระบาทสมเด็จพระเจ้าอยู่หัว เนื่องในวโรกาสทรงเจริญพระชนมพรรษาครบ 5 รอบ โดยบริเวณตัวเกาะกลางน้ำได้จัดทำสวนหย่อม ปลูกไม้ดอกไม้ประดับหลายชนิดสวยงามมาก ทำสะพานเชื่อมระหว่างเกาะ มีน้ำพุ หอนาฬิกา และสวนเด็กเล่น แต่ละวันจะมีประชาชนไปพักผ่อนและออกกำลังกายเป็นจำนวนมาก ทางด้านทิศตะวันตกเฉียงเหนือจะมีพระตำหนักหนองประจักษ์ซึ่งเคยเป็นที่ประทับของพระบาทสมเด็จพระเจ้าอยู่หัวรัชกาลปัจจุบัน- สวนสาธารณะหนองสิม  เป็นสวนสาธารณะในย่านชุมชนที่จะให้บริการแก่ประชาชนสำหรับเป็นสถานที่ใช้ในการออกกำลังกาย พักผ่อน ซึ้งภายในได้มีการจัดพื้นที่สำหรับทำกิจกรรมต่าง ๆ- สวนสาธารณะหนองบัว   เป็นสวนสาธารณะสำหรับใช้ออกกำลังกายจัดกิจกรรมต่าง ๆ ให้ประชาชนในพื้นที่ได้เป็นสถานที่พบปะพูดคุยกัน ภายในจัดเป็นสวนหย่อมปลูกต้นไม้ตกแต่งไว้อย่างสวยงาม อีกทั้งยังมีการจัดแสดงน้ำพุให้ได้ชมกันอีกด้วย และรอบสวนสาธารณะหนองบัวยังมีสิ่งศักดิ์สิทธิ์ประจำจังหวัดอุดรธานีตั้งอยู่ด้วย นั่นก็คือ ศาลเจ้าปู่ย่า จังหวัดอุดรธานี- ทุ่งศรีเมือง
ศาลหลักเมืองจังหวัดอุดรธานี
สิ่งศักดิ์สิทธิ์คู่บ้านคู่เมือง- อนุสาวรีย์พลตรีพระเจ้าบรมวงศ์เธอ พระองค์เจ้าทองกองก้อนใหญ่ กรมหลวงประจักษ์ศิลปาคม- ศาลหลักเมือง- ท้าวเวสสุวัณ (ท้าวกุเวร)- ศาลเจ้าปู่-เจ้าย่า- หลวงพ่อนาค (วัดมัชฌิมาวาส)- พระพุทธโพธิ์ทอง- ศาลเทพารักษ์
ศูนย์การเรียนรู้- พิพิธภัณฑ์เมืองอุดรธานี- อาคารเรียนรู้ด้านวิทยาศาสตร์ (ท้องฟ้าจำลอง)- ห้องสมุดประชาชนนครอุดรธานี
ศูนย์กีฬา- ศูนย์กีฬาเทศบาลนครอุดรธานี
ตลาดสด- ตลาดสดเทศบาล 1 ถนนสร้างหลวง- ตลาดสดเทศบาล 2 ถนนสร้างหลวง- ตลาดสดสวัสดิการมณฑลทหารบกที่ 24- ตลาดสดรังษิณา- ตลาดสดอุดรเงินแชร์- ตลาดเมืองทองเจริญศรี- ตลาดไทยอิสาณ- ตลาดหนองบัว 1- ตลาดหนองบัว 2- ตลาดบ้านห้วย 1- ตลาดบ้านห้วย 2- ตลาดบ้านห้วยราษฎร์พัสดุ- ตลาดบุญศรี- ตลาดบ้านเหล่า- ตลาดโพศรี- ตลาดไทยศิริ 1

**วัฒนธรรม**
เทศกาล- งานทุ่งศรีเมือง และงานโฮมพาแลง แดนผ้าหมี่ขิดจังหวัดอุดรธานี จัดระหว่างวันที่ 1–15 ธันวาคม ของทุกปี- งานฉลองเจ้าปู่ - เจ้าย่า อำเภอเมืองอุดรธานี จัดทุกวันที่ 5 ธันวาคม ของทุกปี- งานถนนอาหาร สงกรานต์เมืองอุดรธานี อำเภอเมืองอุดรธานี ระหว่างวันที่ 10–16 เมษายน ของทุกปี- งานวันคล้ายวันสถาปนาการก่อตั้งเมืองอุดรธานี วันที่ 18 มกราคม ของทุกปี

**อ้างอิง**
 ข้อมูลทั่วไปเกี่ยวกับเทศบาลนครอุดรธานี - ข้อมูลประชากรในองค์กรปกคลองส่วนท้องถิ่น ณ วันที่ 20 มิถุนายน 2554 โดย ส่วนวิจัยและพัฒนาระบบรูปแบบและโครงสร้าง สำนักพัฒนาระบบ รูปแบบและโครงสร้าง http://www.thailocaladmin.go.th/work/apt/apt.jsp date=2011-11-29 - ข่าวการค้าการลงทุนในจังหวัดอุดรธานีจากหอการค้าอุดรธานี http://udonechamber.com/www2/index.php?option=com_content&task=view&id=1285&Itemid=51 date=2009-06-05 - รายการห้างสรรพสินค้าในประเทศไทย- ธุรกิจช็อปปิ้งมอลล์อุดรฯสุดคึกคัก แจ้งเกิด "แพลทตินั่ม-สำเพ็งอุดร" http://www.prachachat.net/view_news.php?newsid=02phu04100154&sectionid=0211&day=2011-01-10fix-attempted=yes - ข้อมูลศูนย์การค้าเซนทรัลพลาซ่าอุดรธานี http://cpn-th.listfix-attempted=yes  edcompany.com/misc/CentralPlazaUdonThani_FactSheet.pdf- การลงทุนของไอทีพลาซ่าในอุดรธานี http://www.itplaza.co.th/directory_plan.php?p=7&branch_id=6&floor_id=24 date=2012-01-05 - ชิบูญ่ายึดประตูน้ำ ผุดศูนย์ไอทีอีสาน http://www.khaosod.co.th/view_news.php?newsid=TUROdFlYSXdOREE1TURjMU13PT0=- ข้อมูลตลาดสดในจังหวัดอุดรธานีจากสำนักงานการค้าภายในจังหวัดอุดรธานี http://www.dit.go.th/udonthani/contentdet.asp?deptid=94&id=7321 date=2016-03-04 

**แหล่งข้อมูลอื่น**
 udoncity.go.th- อุดรธานี
อุดรธานี
อุดรธานี